wannaphong/clean_thaiwikipedia huggingface dataset:
# สารานุกรมภาษาไทย
การจัดทำสารานุกรมในภาษาไทย เริ่มเมื่อปี พ.ศ. 2486 โดยราชบัณฑิตยสถาน แต่ก็หยุดชะงักไป จนกระทั่งถึง พ.ศ. 2497 จอมพลแปลก พิบูลสงคราม นายกรัฐมนตรี (ในตำแหน่งบังคับบัญชาราชบัณฑิตยสถาน) ในขณะนั้น ได้เสนอให้ราชบัณฑิตยสถานวางโครงการจัดทำสารานุกรมไทยขึ้นมาใหม่ แล้วเสนอต่อนายกรัฐมนตรี และคณะรัฐมนตรีได้พิจารณาอนุมัติตั้งคณะบรรณาธิการทำสารานุกรม โดยมี พระยาอนุมานราชธน (ยง เสฐียรโกเศศ) เป็นประธานคนแรก โดยได้จัดทำในชื่อ สารานุกรมไทย ฉบับราชบัณฑิตยสถาน ซึ่งถือเป็นสารานุกรมเล่มแรกในประเทศไทย โดยจัดทำเดือนละ 2 เล่ม เล่มละ 2 หน้ายก และจัดพิมพ์รวมเล่มเป็นขนาดใหญ่ โดยจัดพิมพ์ครั้งแรกเมื่อปี พ.ศ. 2498 ซึ่งปัจจุบันจัดพิมพ์ครบทุกตัวอักษรแล้ว โดยใช้เวลาถึง 60 ปี ตั้งแต่ปี พ.ศ. 2498-2558 รวม 30 เล่ม

ในปี พ.ศ. 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้จัดตั้ง มูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ซึ่งชื่อเดิมคือ โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว) โดยมีจุดประสงค์เพื่อจัดทำสารานุกรมไทยโดยรวบรวมความรู้จากทุกสาขาวิชาแขนงต่างๆ เพื่อให้นักเรียน นักศึกษา และประชาชนทั่วไป ได้มีโอกาสอ่านและศึกษาจากสารานุกรมไทยนี้ด้วยตนเอง โดยได้จัดพิมพ์หนังสือสารานุกรมเล่มแรกเมื่อปี พ.ศ. 2516 จนถึงปัจจุบันจัดพิมพ์ไปแล้ว 45 เล่ม นอกจากนี้ยังมีหนังสือ สารานุกรมไทย ฉบับกาญจนาภิเษก, สารานุกรมไทยสำหรับเยาวชนฯ ฉบับเสริมการเรียนรู้ เป็นต้น

 ตัวอย่างสารานุกรมภาษาไทย 
 หนังสือ 
 สารานุกรมไทย ฉบับราชบัณฑิตยสภา (2498-ปัจจุบัน: 30 เล่ม)
 สารานุกรมไทยสำหรับเยาวชนฯ (2516-ปัจจุบัน: 45 เล่ม)
 สารานุกรมไทย โดย อุทัย สินธุสาร (2516: 25 เล่ม)
 พจนะ-สารานุกรมฉบับทันสมัย โดย เปลื้อง ณ นคร (2518: เล่ม 1 พจนานุกรม, เล่ม 2 สารานุกรม)
 สารานุกรมประวัติศาสตร์ไทย (2517) และ สารานุกรมวัฒนธรรมไทย โดย ส.พลายน้อย
 สารานุกรมไทย ฉบับกาญจนาภิเษก (2542: 1 เล่ม)
 สารานุกรมไทยสำหรับเยาวชนฯ ฉบับเสริมการเรียนรู้ (2548-ปัจจุบัน: 24 เล่ม)
 สารานุกรมไทย ฉบับเฉลิมพระเกียรติ ในโอกาสฉลองสิริราชสมบัติครบ 60 ปี (2550: 1 เล่ม)
 Britannica Concise Encyclopedia ฉบับภาษาไทย (2551: 3 เล่ม)
 สารานุกรมไทย ฉบับเทิดพระเกียรติ "ธรรมิกราชาธิคุณ" (2560: 1 เล่ม)
 สารานุกรมไทย ฉบับผู้สูงวัย (2560: 1 เล่ม)
 สารานุกรมไทยสำหรับเยาวชนฯ ฉบับสาระรอบรู้สำหรับเด็ก (2564-ปัจจุบัน: 1 เล่ม)
 สารานุกรมไทยสำหรับเยาวชนฯ ฉบับการ์ตูน (2568: 8 เล่ม)

 ออนไลน์ 
 วิกิพีเดียภาษาไทย
 คลังปัญญาไทย
 ฐานข้อมูลการเมืองการปกครอง สถาบันพระปกเกล้า
# เทศบาลเมืองปางมะค่า
เทศบาลเมืองปางมะค่า เป็นเทศบาลเมืองซึ่งมีพื้นที่ครอบคลุมตำบลปางมะค่าทั้งตำบล ในอำเภอขาณุวรลักษบุรี จังหวัดกำแพงเพชร เดิมเคยมีฐานะเป็น "องค์การบริหารส่วนตำบลปางมะค่า" และได้รับการยกฐานะขึ้นเป็นเทศบาลเมืองในวันที่ 29 มิถุนายน พ.ศ. 2555 ปัจจุบัน ในเขตเทศบาลเมืองปางมะค่ามีประชากร 17,603 คน ตำบลปางมะค่าซึ่งอยู่ในเขตเทศบาลแบ่งการปกครองออกเป็น 24 หมู่บ้าน โดย 9 หมู่บ้านแรกได้รับการจัดตั้งขึ้นมาก่อน หลังจากนั้นจึงแยกหมู่บ้านใหม่ออกมาอีก 15 หมู่บ้านข้อมูลทั่วไปของเทศบาลเมืองปางมะค่า

เทศบาลเมืองปางมะค่ามีอาณาเขตส่วนใหญ่ติดต่อกับเขตองค์กรปกครองส่วนท้องถิ่นอื่น ๆ ในอำเภอขาณุวรลักษบุรี ส่วนในด้านทิศใต้ มีอาณาเขตติดต่อกับอำเภอแม่วงก์และอำเภอลาดยาวของจังหวัดนครสวรรค์ ส่วนทางทิศตะวันตก ติดกับพื้นที่ทางธรรมชาติอย่างอุทยานแห่งชาติแม่วงก์ ในตัวเทศบาลเมืองมีสถานสาธารณสุขที่สำคัญอย่างโรงพยาบาลส่งเสริมสุขภาพตำบลปางมะค่า
# ฮันส์-วาเล็นทีน ฮูเบอ
พลเอกอาวุโส ฮันส์-วาเล็นทีน ฮูเบอ  เป็นนายทหารบกเยอรมันและเป็นนายพลในช่วงสงครามโลกครั้งที่สอง เป็นผู้บัญชาการยานเกราะในการรุกรานโปแลนด์ ฝรั่งเศส และสหภาพโซเวียต เขาเสียชีวิตจากเหตุเครื่องบินตกในวันที่ 21 เมษายน ค.ศ. 1944 ระหว่างเดินทางไปรับมอบกางเขนอัศวินแห่งกางเขนเหล็กประดับใบโอ๊กและดาบประดับเพชรจากอดอล์ฟ ฮิตเลอร์
# กีฬาเทเบิลเทนนิสในโอลิมปิกฤดูร้อน 2020 – รอบคัดเลือก
การแข่งขันกีฬาเทเบิลเทนนิสในโอลิมปิกฤดูร้อน 2020 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 172 คน แต่ละประเทศส่งนักกีฬาได้สูงสุด 6 คน ประกอบด้วย ประเภทเดี่ยว ชาย 1 คน หญิง 1 คน ในประเภททีม ชาย 1 ทีม หญิง 1 ทีม และคู่ผสม 1 ทีม  

 สรุปการคัดเลือก 
 ประเทศ ชาย หญิง ผสมรวมเดี่ยว ทีม เดี่ยว ทีม คู่   1         1  2         2  2  2 6  2    2 6  2  2  X   6      1     1      1     1 1     1   3      1     1  2  2 6  2       3      1   2  2    1     3  1         1  1         1  2  2 6  2  2 6      1     1  2  2 6  2    1     3  1         1      1     1  2  2 6  1    2 5  2    2   4  1         1      1     1  2  2 6  1    1     2      2     2      1     1  1    1     2      1     1  2    2     4      2   3  2  2     5  1    2     3  1    2 4  1    2     3  1         1  1         1  2       3  1    2   4  1    1   3  2       3  2  2 6  1    2     3  2  2     5      1     1      1     1  2  2 6      2     2  1         1  1    1     2  1    2     3  2  2   6  1         1 รวม: 57 ประเทศ  65  16  70  16  16  172

 การคัดเลือก 
 ทีมชาย 
รายการ วันที่ สนาม โควต้า ผ่านการคัดเลือก 2019 European Games  22–29 มิถุนายน 2019   Minsk  1   2019 African Games  20–30 สิงหาคม 2019   Rabat  1   2019 ATTU Asian Championships  15–22 กันยายน 2019   Yogyakarta  1   North America Qualification Event  5 ตุลาคม 2019   Rockford  1   Latin America Qualification Event  25–27 ตุลาคม 2019   Lima  1   Oceania Qualification Event  6–8 ธันวาคม 2019   Mornington  1   World Qualification Event  22–26 มกราคม 2020   Gondomar  9   เจ้าภาพ  15 กุมภาพันธ์ 2020  —  1  รวม   16
# Chironex indrasaksajiae
Chironex indrasaksajiae เป็นแมงกะพรุนจำพวกแมงกะพรุนกล่องที่มีขนาดปานกลาง มีถิ่นอาศัยในอ่าวไทยตอนบน

 การค้นพบ 
แมงกะพรุนกล่องชนิด Chironex indrasaksajiae Sucharitakul สามารถพบได้ที่อ่าวไทยในเขตจังหวัดจันทบุรี ระยอง และสุราษฎร์ธานี ในช่วงเดือนกรกฎาคม ถึงตุลาคม

Chironex indrasaksajiae ได้ชื่อตามพระนามของสมเด็จพระนางเจ้าอินทรศักดิศจี พระวรราชชายา ค้นพบโดย นายภูพิงค์ สุจริตกุล ขนาดของร่มมีความสูงมากสุดที่ 150 มม มีหนวดสูงสุดข้างละ 12 เส้นจากทั้งหมด 4 มุมของร่างกาย ลักษณะโดยทั่วไปของแมงกะพรุนชนิดนี้คล้ายกับแมงกะพรุนในสกุลเดียวกันยกเว้นรูปร่างของร่องโคนหนวดซึ่งถูกใช้เป็นเกณฑ์ในการจัดจำแนกลงสู่ระดับชนิด 

 ลักษณะ 
แมงกะพรุนสกุล Chironex เป็นแมงกะพรุนที่มีพิษทำให้เจ็บปวดรุนแรง และอาจทำให้ถึงแก่ชีวิตถ้าได้รับพิษเป็นปริมาณมาก โดยแมงกะพรุนสกุลนี้สามารถพบได้จากละติจูดที่ 9 องศาเหนือขึ้นไปของอ่าวไทย การสัมผัสแมงกะพรุนพิษในสกุลนี้สามารถนำไปสู่การเสียชีวิตได้โดยกรณีการเสียชีวิตจากการสัมผัสแมงกะพรุนทั้งหมดในอ่าวไทยพบว่าเกิดขึ้นในบริเวณที่พบแมงกะพรุนกล่องสกุลนี้ทั้งสิ้น
# เทศบาลเมืองอรัญญิก
อรัญญิก เป็นเทศบาลเมืองที่มีพื้นครอบคลุมตำบลอรัญญิกทั้งตำบล ตั้งอยู่ในอำเภอเมืองพิษณุโลก จังหวัดพิษณุโลก เดิมเคยเชื่อกันว่า เป็นพื้นที่ที่ชาวบ้านได้ติดตามสมเด็จพระนเรศวรมหาราชเพื่อทำอาวุธในศึกสงคราม และยังเชื่อกันว่าเจดีย์วัดอรัญญิกซึ่งตั้งอยู่ในพื้นที่เทศบาลสร้างขึ้นพร้อมกับพระพุทธชินราชด้วย เทศบาลเมืองอรัญญิกได้ยกฐานะขึ้นมาจาก "องค์การบริหารส่วนตำบลอรัญญิก" ในวันที่ 1 พฤษภาคม พ.ศ. 2555 ปัจจุบันมีประชากร 30,508 คน แบ่งการปกครองออกเป็น 10 หมู่บ้าน 3 เขตเลือกตั้ง

เทศบาลเมืองอรัญญิกตั้งอยู่ทางทิศตะวันออกของเทศบาลนครพิษณุโลก ภูมิประเทศเป็นที่ราบลุ่ม ดินมีความอุดมสมบูรณ์เหมาะแก่การทำการเกษตร และยังมีคลองอีกสองสาย ได้แก่ คลองคูณ และคลองโคกช้าง

 การปกครอง 
 หมู่บ้าน 
เทศบาลเมืองอรัญญิกครอบคลุมพื้นที่ทั้งหมดของตำบลอรัญญิก ซึ่งประกอบด้วย 10 หมู่บ้าน ดังนี้

right|thumb|แผนที่หมู่บ้านในตำบลอรัญญิก
 หมู่ ชื่อ ประชากร ครัวเรือน หมู่ 1 บ้านคลองคูณ 566 178 หมู่ 2 บ้านสนามบิน 5,845 3,720 หมู่ 3 บ้านโคกช้าง 4,334 2,370 หมู่ 4 บ้านอรัญญิก 1,964 728 หมู่ 5 บ้านคลองมหาดไทย 4,252 1,784 หมู่ 6 บ้านหนองปลาค้าว 2,094 875 หมู่ 7 บ้านสะพานสาม 3,463 1,771 หมู่ 8 บ้านโคกมะตูม 2,939 1,255 หมู่ 9 บ้านโคกมะตูม 2,711 1,205 หมู่ 10 บ้านชาวแพ 1,100 414

 เขตเลือกตั้ง 
เทศบาลเมืองอรัญญิกแบ่งเขตเลือกตั้งออกเป็น 3 เขต ดังนี้

 เขต 1 หมู่ 3  บ้านโคกช้าง (บางส่วน) หมู่ 4  บ้านอรัญญิก หมู่ 5  บ้านคลองมหาดไทย หมู่ 6  บ้านหนองปลาค้าว หมู่ 10  บ้านชาวแพ เขต 2 หมู่ 1  บ้านคลองคูณ หมู่ 2  บ้านสนามบิน (บางส่วน) หมู่ 3  บ้านโคกช้าง (บางส่วน) เขต 3 หมู่ 2  บ้านสนามบิน (บางส่วน) หมู่ 7  บ้านสะพานสาม หมู่ 8  บ้านโคกมะตูม หมู่ 9  บ้านโคกมะตูม
# อัลอุซซา
อัลอุซซา  เป็นหนึ่งในสามเทพีหลักของศาสนาในอาระเบียก่อนการมาของอิสลาม และถูกบูชาโดยชาวอาหรับก่อนศาสนาอิสลามคู่กับอัลลาตกับมะนาต โดยมีลูกบาศก์หินเป็นสิ่งศักดิ์สิทธิ์ของลัทธิในเมืองอัฏฏออิฟ (ใกล้มักกะฮ์) พระองค์ถูกกล่าวไว้ในอัลกุรอาน ซูเราะฮ์ที่ 53:19 ในฐานะหนึ่งในเทพีที่ผู้คนบูชากัน

เหมือนกับฮุบัล อัลอุซซาถูกเรียกไว้เพื่อป้องกันตัวเองโดยเผ่ากุเรช "ใน ค.ศ. 624 ณ 'ยุทธการที่อุฮุด' มีการกล่าาวขวัญแก่พวกกุเรชว่า "โอ้ประชาชนแห่งอุซซา, ประชาชนแห่งฮุบัล!"Tawil (1993). อัลอุซซายังปรากฏในโองการชัยฏอนตามรายงานของอิบน์อิสฮักที่ยังเป็นข้อโต้เถียงอยู่Ibn Ishaq Sirat Rasul Allah, pp. 165–167.

วิหารสำหรับอัลอุซซาและเทวรูปของพระองค์ถูกทำลายโดยคอลิด อิบน์ อัลวะลีดที่นัคละฮ์ในปีค.ศ. 630"He sent Khalid bin Al-Waleed in Ramadan 8 A.H", Witness-Pioneer.com 

การทำลายวิหาร

หลังจากเหตุการณ์พิชิตมักกะฮ์ ได้ไม่นาน ศาสดามุฮัมมัดเริ่มลงมือทำลายสิ่งที่ทำไว้ก่อนที่ศาสนาอิสลามมาให้หมดสิ้น

ท่านส่งคอลิด อิบน์ อัลวะลีดไปที่นัคละฮ์ในช่วงเดือนเราะมะฎอน ค.ศ. 630 (ฮ.ศ. 8) ซึ่งเป็นที่ตั้งของเทพีอัลอุซซาที่ถูกบูชาโดนชนเผ่ากุเรชและกินานะฮ์ ซึ่งเป็นเทพีที่สำคัญที่สุดของแคว้นนี้

คอลิดจึงส่งทหารม้า 30 นายไปทำลายเทวสถาน ปรากฏว่าที่นั่นมีเทวรูปอัลอุซซาอยู่สององค์ โดยอันหนึ่งคือของจริง ส่วนอีกอันคือของปลอม คอลิดจึงไปทำลายของปลอม แล้วกลับไปหาท่านศาสดาเพื่อรายงานว่าเขาทำภารกิจเสร็จสิ้น "ท่านเห็นอะไรผิดปกติไหม?" ท่านศาสดาถาม "ไม่" คอลิดตอบ "ถ้าอย่างนั้นเจ้าก็ไม่ได้ทำลายอัลอุซซา" ท่านศาสดากล่าว "ไปที่นั่นใหม่"

คอลิดรู้สึกโกรธต่อความผิดพลาดของตนเอง แล้วไปที่นัคละฮ์อีกรอบ และครั้งนี้เขาได้พบกับวิหารของอัลอุซซาของจริง ผู้เฝ้าวิหารหนีออกไปจากวิหารแล้ว แต่ก่อนที่จะละทิ้งนั้น เขาได้แขวนดาบบนคอของเธอ โดยหวังว่ามันสามารถป้องกันเธอได้ ในตอนที่คอลิดเข้าไปในวิหาร เขาได้พบกับหญิงอบิสซิเนียที่ไม่ปกติแก้ผ้าร้องไห้ต่อหน้าเขา แต่คอลิดไม่หยุดเดินหน้าต่อเพื่อตัดสินใจว่า เธอมาที่นี่เพื่อหยุดเขาหรือปกป้องภาพของวิหาร ดังนั้นเขาจึงชูดาบในพระนามของอัลลอฮ์ โดยการฟันครั้งเดียวทำให้หญิงคนนั้นถูกผ่าออกเป็นสองซีก แล้วทำลายภาพนั้น และกลับไปที่มักกะฮ์ พร้อมกับบอกท่านศาสดาในสิ่งที่เขาเห็นและทำลงไป จากนั้นท่านศาสดาบอกว่า "ใช่ นั่นคืออัลอุซซา; และเธอจะไม่ถูกบูชาในดินแดนนี้อีกต่อไป"

ลัทธิของอัลอุซซา
รายงานจาก กิตาบ อัลอัศนาม ของฮิชาม อิบน์ อัลกัลบีIbn al-Kalbi, trans. Faris (1952), pp. 16–23.

พวกกุเรชกล่าวประโยคนี้ตอนเดินวนรอบกะอ์บะฮ์ว่า
แด่อัลลาตและอัลอุซซา
และมะนาต สามเทวรูปเคียงคู่กัน
แท้จริงสามองค์นั้นคือ อัลเฆาะรอนีก
ซึ่งการขอร้องจะต้องแสวงหา
ประโยคสุดท้ายกล่าวกันว่าเป็นรายงานในโองการชัยฏอนที่ยังเป็นข้อโต้แย้ง; โดยในภาษาอาหรับแปลได้เป็น "สตรีที่ยกย่องที่สุด" โดยฟาริสในกิตาบ อัลอัศนาม แต่ถูกโต้เถียงในหมายเหตุว่า "แปลตรงตัวคือ นกกระเรียนนูมีเดีย."

เทพีทั้งสามพระองค์ถูกตั้งห่างกันใกล้มักกะฮ์ โดยวิหารของอัลอุซซาที่สำคัญที่สุดอยู่ที่นัคละฮ์ ใกล้กับกุดัยด์ ทางตะวันออกของมักกะฮ์ อยู่บนเส้นทางไปยังอัฏฏออิฟ; โดยมีต้นไม้สามต้นเป็นสิ่งศักดิ์สิทธิ์ (รายงานจากอัลอะนาซี อบูอะลี ใน กิตาบ อัลอัศนาม)

อับดุลอุซซา ["ผู้รับใช้ผู้ยิ่งใหญ่"] เป็นชื่อที่นิยมใช้กันก่อนการมาของอิสลามHitti (1937), pp. 96–101.

รายงานจากอับดุลลอฮ์ อิบน์ อับบาสว่า อัฏเฏาะบะรีกล่าวว่า อัลอุซซา มาจากคำว่า อัลอะซีซ แปลว่า "ผู้ยิ่งใหญ่" ซึ่งเป็นหนึ่งใน 99 "พระนามของอัลลอฮ์" ในคำอธิบายบนกุรอานซูเราะฮ์ที่ 7:180.Ibn al-Kalbi, Book of Idols, 25.

ดูเพิ่ม
 มะนาต
# นีล เทย์เลอร์ (นักฟุตบอล)
นีล จอห์น เทย์เลอร์ (เกิดวันที่ 7 กุมภาพันธ์ ค.ศ. 1989) เป็นนักฟุตบอลชาวเวลส์ผู้เล่นในตำแหน่งแบ็กซ้ายให้กับทีมชาติเวลส์ เขาเคยเป็นผู้เล่นในชุดเยาวชนของแมนเชสเตอร์ซิตี ต่อมาเขาได้เริ่มเล่นในระดับอาชีพกับเวร็กซ์แฮมใน ค.ศ. 2007 และย้ายไปสวอนซีซิตีด้วยค่าตัวอย่างน้อย 150,000 ปอนด์ใน ค.ศ. 2010 เขาได้ลงเล่นให้กับสวอนซีทั้งสิ้น 179 นัด ก่อนที่จะย้ายไปแอสตันวิลลาในเดือนมกราคม ค.ศ. 2017

เทย์เลอร์ประเดิมลงสนามให้กับทีมชาติเวลส์ครั้งแรกใน ค.ศ. 2010 จนถึงปัจจุบัน เขาได้ลงเล่นมากกว่า 40 นัดแล้ว เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016 นอกจากนี้ เขายังเป็นส่วนหนึ่งของทีมชาติบริเตนใหญ่ในโอลิมปิกฤดูร้อน 2012 ที่จัดขึ้นที่ประเทศบ้านเกิดของเขา เทย์เลอร์มีเชื้อสายเบงกาลีจากอินเดีย จึงทำให้เขาเป็นเพียงหนึ่งในนักฟุตบอลไม่กี่คนที่เป็นชาวบริติชเอเชีย

 เกียรติประวัติ 
แอสตันวิลลา
 อีเอฟแอลแชมเปียนชิป เพลย์ออฟ: 2019
 อีเอฟแอลคัพ รองชนะเลิศ: 2019–20
# คริส กันเทอร์
คริสโตเฟอร์ รอส กันเทอร์ (เกิดวันที่ 21 กรกฎาคม ค.ศ. 1989) เป็นนักฟุตบอลชาวเวลส์ ตำแหน่งกองหลัง ปัจจุบันเล่นให้กับเอเอฟซี วิมเบิลดัน

กันเทอร์ได้เข้าร่วมทีมเยาวชนของคาร์ดิฟฟ์ซิตี และได้เซ็นสัญญากับทอตนัมฮอตสเปอร์ในพรีเมียร์ลีกด้วยค่าตัว 4 ล้านปอนด์ในเดือนมกราคม ค.ศ. 2008 แต่เนื่องจากเขาแทบไม่ค่อยได้ลงเล่นให้กับทอตนัม เขาจึงกลับไปเล่นในแชมเปียนชิปกับนอตทิงแฮมฟอเรสต์ ก่อนที่จะย้ายไปเรดิงใน ค.ศ. 2012

กันเทอร์ได้เล่นให้กับทีมชาติเวลส์มาตั้งแต่รุ่นอายุไม่เกิน 17 ปี และยังเป็นผู้เล่นอายุน้อยที่สุดอันดับที่สองที่ประเดิมสนามนัดแรกให้กับทีมชาติรุ่นอายุไม่เกิน 21 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2007 และยังเป็นส่วนหนึ่งของทีมชาติชุดที่ทะลุเข้าถึงรอบรองชนะเลิศในฟุตบอลชิงแชมป์แห่งชาติยุโรป 2016 ต่อมาใน ค.ศ. 2017 เขาได้รับรางวัลนักฟุตบอลชาวเวลส์แห่งปี ต่อมาในวันที่ 20 พฤศจิกายน ค.ศ. 2018 กันเทอร์ทำสถิติลงเล่นให้กับทีมชาติเวลส์มากที่สุด แซงหน้าเนวิลล์ ซัททอลล์ ที่เคยลงเล่นทั้งหมด 92 นัด
# รายการธงในประเทศแทนซาเนีย
ภาพธงต่าง ๆ ในหน้านี้ เป็นธงชาติ และธงอื่น ๆ ที่มีการใช้ในสหสาธารณรัฐแทนซาเนีย

 ธงชาติ 
ภาพธงระยะเวลาที่ใช้การใช้คำอธิบาย border|100px  ตั้งแต่ ค.ศ. 1964  ธงชาติแทนซาเนีย  ธงสามเหลี่ยมสีเขียวและสีน้ำเงิน คั่นกลางด้วยแถบสีดำขนาบด้วยแถบสีทองที่ทแยงมุม

 ธงตำแหน่ง 
ภาพธงระยะเวลาที่ใช้การใช้คำอธิบาย border|100px  ตั้งแต่ ค.ศ. 1964  ธงประจำตำแหน่งประธานาธิบดีแทนซาเนีย  ธงพื้นสีเขียวขอบสีน้ำเงิน กลางธงมีรูปตราแผ่นดิน

 ธงทหาร 
ภาพธงระยะเวลาที่ใช้การใช้คำอธิบาย กองทัพประชาชนแทนซาเนีย   ตั้งแต่ ค.ศ. 1964  ธงแสดงสัญชาติกองทัพ  ธงแถบแนวตั้ง สีเขียว-แดง-น้ำเงิน กลางธงมีรูปตราราชการกองทัพ   ธงแสดงสัญชาติกองทัพบกแทนซาเนีย  ธงพื้นสีแดง มุมบนคันธงมีธงกองทัพ กลางธงมีตราราชการกองทัพบก รูปดาบไขว้   ตั้งแต่ ค.ศ. 1971  ธงประจำกองทัพเรือแทนซาเนีย  ธงพื้นสีน้ำเงิน มุมบนคันธงมีธงกองทัพ กลางธงมีรูปสมอสีขาว กระหวัดเชือก   ธงแสดงสัญชาติสีขาวแทนซาเนีย (ธงรัฐนาวี)  ธงพื้นสีขาว กลางธงมีกางเขนสีแดง ที่มุมธงด้านคันธงเป็นรูปธงชาติ   ตั้งแต่ ค.ศ. 1964 ธงแสดงสัญชาติกองทัพอากาศแทนซาเนีย  ธงพื้นสีฟ้า มุมบนคันธงมีธงกองทัพ กลางธงมีตราราชการกองทัพอากาศ   ธงหน่วยบริการแห่งชาติแทนซาเนีย  ธงพื้นสีเหลือง กลางธงมีตราราชการหน่วยบริการแห่งชาติ กองกำลังกึ่งทหาร    ธงแสดงสัญชาติตำรวจแทนซาเนีย  ธงพื้นสีดำ มุมบนคันธงมีธงชาติ ปลายธงมีตราราชการตำรวจ   ตั้งแต่ ค.ศ. 1964  ธงแสดงสัญชาติดับเพลิงแทนซาเนีย  ธงพื้นสีเหลือง มุมบนคันธงมีธงชาติ ปลายธงมีตราราชการหน่วยดับเพลิง   ธงแสดงสัญชาติรัฐทัณฑ์แทนซาเนีย  ธงพื้นสีเขียว มุมบนคันธงมีธงชาติ ปลายธงมีตราราชการรัฐทัณฑ์

 พัฒนาการ 
FlagDurationUseDescription แอฟริกาตะวันออกของเยอรมนี border|100px  ค.ศ. 1893-1919  ธงแอฟริกาตะวันออกของเยอรมนี  ธงแบ่งเป็นแถบแนวนอนสี 3 แถบ ดำ-ขาว-แดง กลางธงมีรูปหัวสิงโตภายในอาร์มสีแดง 100px|  ค.ศ. 1871–1892  ธงฉานเรือราชการ  ลักษณะเดียวกับธงชาติ กลางธงมีรูปสมอเรือสีฟ้า สำหรับชักที่เสาหัวเรือราชการในดินแดนแอฟริกาตะวันออกของเยอรมนี border|100px  ค.ศ. 1914-1919  ธงราชการ  ลักษณะเดียวกับธงราชการ มุมบนคันธงมีรูปตราดินแดนอาณานิคม border|100px  ลักษณะเดียวกับธงราชการ กลางธงมีรูปตราดินแดนอาณานิคม border|100px  ค.ศ. 1885-1892  ธงบริษัทแอฟริกาตะวันออกของเยอรมนี   border|100px  ค.ศ. 1892-1920  border|100px  ค.ศ. 1904-1920  ธงบริษัทรถไฟแอฟริกาตะวันออกของเยอรมนี   แทนกันยีกา border|100px  ค.ศ. 1919-1961  ธงดินแดนแทนกันยีกา  ธงแสดงสัญชาติสีแดง มีรูปหัวยีราฟ อันเป็นตราดินแดนแทนกันยีกา  border|100px  ค.ศ. 1961-1964  ธงชาติแทนกันยีกา   ธงพื้นสีเขียว คั่นกลางด้วยแถบสีดำขนาบด้วยแถบสีทอง. แซนซิบาร์ border|100px  ค.ศ. 1856-1896  ธงรัฐสุลต่านแซนซิบาร์    border|100px  ค.ศ. 1896-1963  ธงรัฐสุลต่านแซนซิบาร์ (รัฐในอารักขาของสหราชอาณาจักร)  ธงพื้นสีแดงล้วน.  ค.ศ. 1918-1952  ธงประจำตำแหน่งผู้สำเร็จราชการแซนซิบาร์   ธงยูเนี่ยนแจ็ค กลางธงมีรูปตราแผ่นดินของแซนซิบาร์ border|100px  ค.ศ. 1952-1963 border|100px  ค.ศ. 1963-1964  ธงรัฐสุลต่านแซนซิบาร์   ธงพื้นสีแดง กลางธงมีรูปดอกกานพลูสีเหลือง ภายในวงกลมสีเขียว. border|100px  มกราคม-เมษายน ค.ศ. 1964  ธงสาธารณรัฐประชาชนแซนซิบาร์และเพมบา  ธงแถบตามยาว สีน้ำเงิน-ดำ-เขียว
# ภูพิงค์ สุจริตกุล
ภูพิงค์ สุจริตกุล เป็นนักสัตววิทยาชาวไทย ผู้เชี่ยวชาญด้านแมงกะพรุนและเป็นผู้ค้นพบแมงกะพรุนชนิด Chironex indrasaksajiae

 ครอบครัว 
ภูพิงค์ สุจริตกุล เกิดเมื่อวันที่ 3 ธันวาคม พ.ศ. 2534 เป็นบุตรของนายจำรูญ สุจริตกุล น้องชายนายโสรัจ สุจริตกุล อดีตเลขาธิการสำนักงานคณะกรรมการข้าราชการพลเรือน และ นางจิตราภรณ์ หาญหิรัญ น้องสาวนายสมชาย หาญหิรัญ อดีตรัฐมนตรีช่วยว่าการกระทรวงอุตสาหกรรมhttps://www.posttoday.com/life/healthy/239709 มีพี่น้องร่วมมารดา 3 คนคือ

 นายจำเริญ สุจริตกุล
 นายภูพิงค์ สุจริตกุล
 นางสาวจามรี สุจริตกุล

 การศึกษา 
นายภูพิงค์ สำเร็จการศึกษาระดับมัธยมปลายจากโรงเรียนปรินส์รอยแยลส์วิทยาลัย ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อมาได้เข้าศึกษาระดับปริญญาตรีด้านสัตววิทยาและปริญญาโทด้านชีววิทยาจากมหาวิทยาลัยเชียงใหม่ หลังจากนั้นได้ไปศึกษาต่อด้านวิทยาศาสตร์ทางทะเล (Marine Science) ที่ University of Auckland, New Zealand ก่อนที่จะย้ายไปศึกษาต่อระดับปริญญาเอกด้านชีววิทยาทางทะเล (Marine Biology) ที่ Griffith University, Australia

 การงาน 
ภูพิงค์เป็นสมาชิกของคณะกรรมาธิการระหว่างรัฐบาลทางด้านสมุทรศาสตร์ภายใต้ยูเนสโก (The Intergovernmental Oceanographic Commission of UNESCO) โดยเป็นคณะทำงานภายใต้โครงการด้านแมงกะพรุนพิษในเขตร้อนของมหาสมุทรแปซิฟิกตะวันตกhttp://iocwestpac.org/final%20WESTPAC%20X%20working%20docs/X%2013%2014%20Jellyfish.pdf สมาชิกสมาคมวิทยาศาสตร์ทางทะเลออสเตรเลีย (Australian Marine Sciences Association: AMSA) ผู้แทนนักศึกษาปริญญาเอกแห่ง Australian River Institute, Griffith University และรองประธานสมาคมนักเรียนไทยแห่ง Griffith University

เขาประสบอุบัติเหตุโดนแมงกะพรุนกล่องในสกุล Chironex ต่อยจนเกือบเสียชีวิตhttps://decorrespondent.nl/4670/kwalcongres-dag-2-en-een-beetje-3-waar-is-man-bijt-kwal/873548853430-8f600bab เขาเป็นผู้ค้นพบ Chironex indrasaksajiaeSucharitakul, P., Chomdej, S., Achalawitkun, T., & Arsiranant, I. (2017). Description of Chironex indrasaksajiae Sucharitakul sp. nov.(Cnidaria, Cubozoa, Chirodropida): a new species of box jellyfish from the Gulf of Thailand. Phuket Mar Biol Cent Res Bull, 74, 33-44. ซึ่งได้ชื่อตามพระนามของสมเด็จพระนางเจ้าอินทรศักดิศจี พระวรราชชายา เขาถูกวิจารณ์จากการตั้งชื่อชนิดแมงกะพรุนดังกล่าวว่าเป็นการเล่นพวก เนื่องจากบิดาของเขาเป็นหลานของ เจ้าพระยาสุธรรมมนตรี ผู้เป็นพระบิดาของ สมเด็จพระนางเจ้าอินทรศักดิศจี พระวรราชชายา

เขายังเป็นผู้บริหารโรงแรมเชน https://www.komchadluek.net/news/pr/402743 และผู้บริหารระดับสูงของบริษัท UQ Health Beauty and Travel (Thailand) จำกัด โดยดำรงตำแหน่งประธานเจ้าหน้าที่ฝ่ายปฏิบัติการ https://uqbeauty.com/about-us
ลำดับสาแหรก
# สง่า วัชราภรณ์
สง่า วัชราภรณ์ เป็นอดีตสมาชิกสภาผู้แทนราษฎรจังหวัดศรีสะเกษ 7 สมัย ตั้งแต่ปี พ.ศ. 2500 ปี พ.ศ. 2535 รวมระยะเวลาในการมีบทบาททางการเมืองกว่า 35 ปี มีบุตรเป็นนักการเมือง 2 คน คือ ปิยะณัฐ วัชราภรณ์ อดีตรัฐมนตรีและอดีต ส.ส.ศรีสะเกษ และ ดนัยฤทธิ์ วัชราภรณ์ อดีต ส.ส.ศรีสะเกษ

 ประวัติ 
สง่า วัชราภรณ์ เกิดเมื่อวันที่ 16 กุมภาพันธ์ พ.ศ. 2459 เป็นบุตรของนายชุ่ม กับนางกิมลี้ นามสกุลเดิมคือ มูลเจริญ เกิดที่บ้านริมคลองมหาสวัสดิ์ ตำบลศาลายา อำเภอนครชัยศรี จังหวัดนครปฐม มีพี่น้อง 4 คน อาชีพเดิมของครอบครัวคือ ทำนา บิดาของเขาเสียชีวิตตั้งแต่เขายังเด็ก ชั้นประถมได้เข้าศึกษาที่โรงเรียนประชาบาลวัดไร่ขิง ชั้นมัธยมที่โรงเรียนพระปฐมวิทยาลัยหนังสือที่ระลึกงานพระราชทานเพลิงศพ นายสง่า วัชราภรณ์ ป.ช.,ป.ม. อดีตสมาชิกสภาผู้แทนราษฎรจังหวัดศรีสะเกษ 

 การทำงาน 
หลังจากนั้นเขาได้สอบเป็นครูประชาบาล ที่โรงเรียนมหินทรศึกษาคาร ต่อมาย้ายกลับไปเป็นครูที่โรงเรียนประชาบาลวัดไร่ขิง ช่วงปดภาคเรียนก็ได้ไปเรียนต่อวิชาช่างที่โรงเรียนวังกรมพระสมมตอมรพันธ์ จนได้รับประกาศนียบัตรจากสมาคมนายช่างแห่งกรุงสยาม เขาจึงลาออกไปทำงานที่บริษัทไทยนิยมแผนกสร้างทาง ได้รับมอบหมายให้ไปคุมงานก่อสร้างทางสายธนบุรี-ประจวบตีรีขันธ์ ทำงานได้ไม่นานจึงลาออกไปสมัครเข้าทำงานในเทศบาลเมืองตะกั่วป่า กระทั่งในปี พ.ศ. 2493 ได้รับแต่งตั้งเป็นโยธาเทศบาลจังหวัดศรีสะเกษ

 งานการเมือง 
สง่า ลาออกจากราชการและลงสมัครรับเลือกตั้ง ส.ส.จังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ผลปรากฏว่าได้คะแนนลำดับที่ 16 จากผู้สมัคร 31 คน

หลังจากนั้นเขาได้รับเลือกตั้งเป็น ส.ส.ศรีสะเกษ 7 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคเสรีธรรม, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย และสมัยสุดท้ายคือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม

สง่า เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529ประกาศสภาผู้แทนราษฎร เรื่องตั้งคณะกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์

สง่า วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

 ถึงแก่อนิจกรรม 
สง่า วัชราภรณ์ ถึงแก่กรรมเมื่อวันที่ 25 พฤษภาคม พ.ศ. 2551เสียชีวิตแล้ว! “สง่า วัชราภรณ์” อดีต ส.ส.10 สมัยศรีสะเกษ

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๘, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๕๓, ๑๗ ธันวาคม ๒๕๒๔
# โรแมนซ์อิราเนะ
"โรแมนซ์อิราเนะ"   (พินอิน: Bù Xūyào Làngmàn) เป็นซิงเกิลลำดับที่ 7 ของเอเคบีโฟร์ตีเอต เปิดตัวเมื่อวันที่ 23 มกราคม พ.ศ. 2551 โดยเดฟสตาร์

 รายชื่อเพลง 
 เวอร์ชันปกติ / ไทป์ A 

 ไทป์ B 

 สมาชิก 
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

 Romance, Irane 
 เอเคบีโฟร์ตีเอต ทีมเอ: โทโมมิ อิตาโนะ, ไม โอชิมะ, ฮารุนะ โคจิมะ, ยูคาริ ซาโต้, มาริโกะ ชิโนดะ, มินามิ ทากาฮาชิ, ฮานะ โทจิมะ, อัตสึโกะ มาเอดะ, มินามิ มิเนกิชิ
 เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, โทโมมิ คาซาอิ, ซาเอะ มิยาซาวะ
 เอเคบีโฟร์ตีเอต ทีมบี: อายากะ คิคุจิ, มายุ วาตานาเบะ

 Ai no Moufu 
 เอเคบีโฟร์ตีเอต ทีมเอ: โทโมมิ อิตาโนะ, ไม โอชิมะ, ฮารุนะ โคจิมะ, ยูคาริ ซาโต้, มาริโกะ ชิโนดะ, มินามิ ทากาฮาชิ, ฮานะ โทจิมะ, อัตสึโกะ มาเอดะ, มินามิ มิเนกิชิ
 เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, โทโมมิ คาซาอิ, ซาเอะ มิยาซาวะ
 เอเคบีโฟร์ตีเอต ทีมบี: อายากะ คิคุจิ, มายุ วาตานาเบะ

 Romance, Irane (Himawari 2.0 Mix) 
 เอเคบีโฟร์ตีเอต ทีมเอ: โทโมมิ อิตาโนะ, ไม โอชิมะ, ฮารุนะ โคจิมะ, ยูคาริ ซาโต้, มินามิ ทากาฮาชิ, ริสะ นาริตะ, อามินะ ซาโต้, เรย์นะ ฟูจิเอะ
 เอเคบีโฟร์ตีเอต ทีมเค: มานามิ โอคุ, เมกุมิ โอโฮริ, โทโมมิ คาซาอิ, นัตสึกิ ซาโต้, คาโอรุ ฮายาโนะ, ยูกะ มาสึดะ, นัตสึมิ มัตสึบาระ, ริสะ นารุเสะ

 Romance, Irane (Himawari 2.1 Mix) 
 เอเคบีโฟร์ตีเอต ทีมเอ: โทโมมิ โอเอะ, โนโซมิ คาวาซากิ, ฮิโตมิ โคมาตานิ, มาริโกะ ชิโนดะ, ฮานะ โทจิมะ, จิซาโตะ นากาตะ, รินะ นากานิชิ, อัตสึโกะ มาเอดะ, มินามิ มิเนกิชิ
 เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, คานะ โคบายาชิ, คาโยะ โนโระ, ซาเอะ มิยาซาวะ, อาสึกะ คุราโมจิ

 ชาร์ต 
ชาร์ตอันดับสูงสุดโรแมนซ์อิราเนะ ชาร์ตประจำสัปดาห์โดย ออริคอน6

 ยอดขาย 
ชาร์ตจำนวน ขายโดย ออริคอน23,000
# ยูฮิโอะมิเตรุกะ?
"ยูฮิโอะมิเตรุกะ?"   เป็นซิงเกิลลำดับที่ 6 ของเอเคบีโฟร์ตีเอต เปิดตัวเมื่อวันที่ 31 ตุลาคม พ.ศ. 2550 โดยเดฟสตาร์

 รายชื่อเพลง 
 เวอร์ชันปกติ 

 ไทป์ A 

 ไทป์ B 

 สมาชิก 
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

 Yuuhi wo Miteiru ka? และ Viva! Hurricane 
 เอเคบีโฟร์ตีเอต ทีมเอ: โทโมมิ อิตาโนะ, ฮารุนะ โคจิมะ, มินามิ ทากาฮาชิ, อัตสึโกะ มาเอดะ, มินามิ มิเนกิชิ
 เอเคบีโฟร์ตีเอต ทีมเค: ยูโกะ โอชิมะ, เอเรนะ โอโนะ, โทโมมิ คาซาอิ, ซาเอะ มิยาซาวะ
 เอเคบีโฟร์ตีเอต ทีมบี: มายุ วาตานาเบะ

 Yuuhi wo Miteiru ka? (Himawari 2.0) 
ซายากะ อากิโมโตะ, ไม โอชิมะ, มานามิ โอคุ, โนโซมิ คาวาซากิ, อาสึกะ คุราโมจิ, ฮารุนะ โคจิมะ, คานะ โคบายาชิ, ฮิโตมิ โคมาตานิ, มาริโกะ ชิโนดะ, มินามิ ทากาฮาชิ, ฮานะ โทจิมะ, รินะ นากานิชิ, คาโยะ โนโระ, คาโอรุ ฮายาโนะ, อัตสึโกะ มาเอดะ, คายาโนะ มาสุยามะ

 Yuuhi wo Miteiru ka? (Himawari 2.1) 
''
โทโมมิ อิตาโนะ, โทโมมิ โอเอะ, ยูโกะ โอชิมะ, เมกุมิ โอโฮริ, เอเรนะ โอโนะ, โทโมมิ คาซาอิ, อามินะ ซาโต้, นัตสึกิ ซาโต้, ยูคาริ ซาโต้, อากิ เดกุจิ, ริสะ นาริตะ, ยูกะ มาสึดะ, นัตสึมิ มัตสึบาระ, มินามิ มิเนกิชิ, ซาเอะ มิยาซาวะ

 ชาร์ต 
ชาร์ตอันดับสูงสุดโรแมนซ์อิราเนะ ชาร์ตประจำสัปดาห์โดย ออริคอน10

 ยอดขาย 
ชาร์ตจำนวน ขายโดย ออริคอน18,429